Omnibus presentes litteras inspecturis, officialis curie Autiss., salutem in Domino. Noverint universi quod in nostra presentia constituti, Jacobus Salierii et Agnes, uxor ejus, recognoverunt se recepisse a religiosis viris abbate et conventu Pontiniaci, quandam domum suam sitam in parrochia Sancti-Petri Autissiod., de super simiterium Judeorum, juxta grangiam Guiberti dicti Caprii, ex una parte, et ex alia parte juxta domum Karitatis Autissiod., cum omnibus appendiciis et pertinentiis dicte domus ipsorum, a Jacobo et Agnete predictis et eorum heredibus possidendam in perpetuum, et tenendam pro octoginta libris turon. de introïtu, de quibus satisfecerunt dictis abbati et conventui, et de quibus se tenuerunt pro pagatis, et pro sexaginta libris annue pensionis. Actum, anno Domini Mº CCº XLº octavo, mense julio.